দ্রোণকে এড়িয়ে সাত্যকি ঢুকেছেন পদ্মব্যুহের মধ্যে। কৃতবর্মার সাথে তুমুল যুদ্ধ। ভোজরাজকে রথশুণ্য করে জিতলেন সাত্যকি। সময় নষ্ট করার নেই। সাত্যকি তবু তার সারথিকে আশ্বাস দিলেন, তুমি নিঃশংকচিত্তে মন্দগতিতে রথচালনা কর। নির্দেশ দিলেন ঐ যে ত্রিগর্ত্তদেশীয় রাজনেরা আছেন,সেখানে নিয়ে চলো আমাকে। রাজা জলসন্ধ নিহত হলেন সাত্যকির হাতে।এই যুদ্ধে একটি উল্লেখযোগ্য ঘটনা যে হাতীর পিঠে সওয়ারী রাজা জলসন্ধ তরোয়াল বিঘুর্নিত করে ছুঁড়ে সাত্যকির শরাসন ছিন্ন করে দেন। তলোয়ারকে এইরকম ক্ষেপনীয় অস্ত্রের মতন ব্যবহার বিরল,যদিও এই ঘটনার কিছু পরেই ভীমসেনকে আমরা দেখবো এইভাবে হাতের তরোয়াল ছুঁড়ে কর্ণের ধনুক কেটে ফেলছেন। এইবারে শেষবারের মতন দ্রোণ আর সাত্যকির ডুয়েল হবে, এর আগে অপ্রতিরোধ্য সাত্যকি দুর্য্যোধনকে নাস্তানাবুদ করে তুলেছিলেন। কৃতবর্মাও সাত্যকির শরে সংজ্ঞা হারিয়ে নিজের রথের মধ্যে শুয়ে পরেন।